Joseph Nye

Joseph Samuel Nye jr. (1937–2025) var en amerikansk statsviter. Han regnes til den nyliberalistiske tradisjonen innen internasjonal politikk. Sammen med Robert Keohane utviklet Nye konsepter som asymmetrisk og kompleks avhengighet. Han skapte også begrepet soft power.

Han vokste opp i Morristown. Etter bachelorgrad med laud i offentlig politikk ved Princeton University i 1958 mottok han stipend for å studere filosofi, politikk og økonomi ved University of Oxford. Han har doktorgrad i statsvitenskap fra Harvard University fra 1964. Siden 1964 har Nye vært vitenskapelig ansatt ved Harvard University, der han er professor ved fakultetet John F. Kennedy School of Government. Han har tidligere vært underdirektør og dekan ved fakultetet.

Som en liberal tenker i utenrikspolitikken har Nye blitt kalt motstykket til den konservative Harvard University-kollegaen Samuel P. Huntington. Nye har vært tilknyttet stabene til de demokratiske presidentene Jimmy Carter og Bill Clinton. I perioden 1977–1979 var Nye assisterende viseutenriksminister for sikkerhetshjelp, forskning og teknologi, og ledet Det nasjonale sikkerhetsrådets gruppe for ikke-spredning av atomvåpen. Han var formann i Det nasjonale etterretningsrådet 1993–1994 og assisterende forsvarsminister for internasjonale sikkerhetsspørsmål 1994–1995.

Han var æresdoktor ved flere høyere utdannelsesinstitusjoner. Han vant flere priser og stipender for sitt arbeid, og var gjesteforsker og gjesteprofessor i USA, England og Canada.

Joseph Nye var gift med Molly Harding og bodde i Lexington i Massachusetts.

 Referanser 

 Litteratur 
















 Eksterne lenker 




Kategori:Statsvitere fra USA
Kategori:Professorer fra USA
Kategori:Sakprosaforfattere fra USA
Kategori:Professorer ved Harvard University
Kategori:Alumni fra Harvard University
Kategori:Alumni fra University of Oxford
Kategori:Alumni fra Princeton University
Kategori:Personer fra South Orange i New Jersey